ОБЩИНСКА ИЗБИРАТЕЛНА КОМИСИЯ – БОТЕВГРАД

**РЕШЕНИЕ № 232**

гр. Ботевград 27.12.2019 г.

ОТНОСНО: Постъпило Писмо от КПКОНПИ, вх.№144/23.12.2019 по описа на ОИК Ботевград, с указания за предсрочно прекратяване на пълномощията на Иван Александров Гавалюгов, Кмет на община Ботевград.

В Общинска избирателна комисия Ботевград са постъпили: Питане с вх. № 143/16.12.2019 год. от Георги Цветанов Георгиев и Николай Славчов Велков, в качеството си на общински съветници в Общински съвет Ботевград, с което уведомяват ОИК за постановено окончателно решение на ВАС от 13.12.2019 год., с което е потвърдено Решение №РС-172-17-006/23.01.2019 год. на КПКОНПИ за установен конфликт на интереси по отношение на Иван Александров Гавалюгов – кмет на община Ботевград.

Постъпило е Уведомително писмо от Комисия по противодействие на корупцията и за отнемане на незаконно придобито имущество (КПКОНПИ), вх. №144/23.12.2019 по описа на ОИК Ботевград, с което ОИК е уведомена, че следва да предприеме действия по предсрочно прекратяване пълномощията на Иван Александров Гавалюгов - кмет на община Ботевград (искане по смисъла на чл. 42, ал.1, т.11 ЗМСМА). Към уведомителното писмо са приложени заверен препис от Решение № РС-172-17-006/23.01.2019 год. на КПКОНПИ, и незаверени преписи от Решение № 877/07.02.2019 год. по адм.д. №462/2019 на Административен съд София област и Решение №17114/13.12.2019 год. по адм.д. №9250/2019 на Върховен административен съд.

С вх. №145/27.12.2019 год. по описа на ОИК Ботевград, ЦИК изпраща по компетентност сигнал с вх .№ МИ-22-817/18.12.2019 по описа ЦИК, подаден от Николай Йорданов. В сигнала се твърди за влязло в сила Решение на ВАС, което потвърждава окончателното Решение №РС-172-17-006/23.01.2019 год. на КПКОНПИ за установен конфликт на интереси по отношение на Иван Александров Гавалюгов – кмет на община Ботевград. Към сигнала са приложени: 1. Решение № 194/28.10.2019 г. на ОИК Ботевград; 2. Решение №17114/13.12.2019 год. по адм.д. №9250/2019 на Върховен административен съд.

След проведени обсъждания и при поименно гласуване и на основание чл. 87, ал.1 ИК, чл.42, ал.4, вр. с чл.42, ал.1, т.11 ЗМСМА, ОИК Ботевград

**Р Е Ш И:**

ОТКАЗВА да прекрати предсрочно пълномощията на Иван Александров Гавалюгов като Кмет на община Ботевград.

Решението подлежи на обжалване на основание чл.42, ал.5 ЗМСМА пред Административен съд София област по реда на чл.459 ИК.

Председател: ...........................

/ Ирена Андреева /

Секретар: .............................

/ Радина Микова /